Egidijus Jarašiūnas

Egidijus Jarašiūnas (g. 1952 m. spalio 9 d. Raguvėlė, Panevėžio raj.) – teisininkas, konstitucionalistas, ES Teisingumo Teismo (ESTT) teisėjas, Mykolo Romerio universiteto (MRU) profesorius, Lietuvos Respublikos Aukščiausiosios Tarybos akto dėl Lietuvos nepriklausomos valstybės atstatymo signataras, Konstitucinio Teismo teisėjas (1996–2005).

 Biografija  
Vidurinę mokyklą baigė Panevėžyje. Nuo 1974 iki 1979 m. Vilniaus universiteto Teisės fakultete baigė teisę. 1999 m. LTU apgynė teisės krypties disertaciją (Valstybės valdžios institucijų santykių problemos konstitucinėje justicijoje), socialinių mokslų teisės krypties daktaras.

Nuo 1980 m. Lietuvos advokatų kolegijos narys. 1980-1990 m. dirbo Širvintų rajono ir Panevėžio miesto juridinėse konsultacijose advokatu. Buvo vienas aktyviausių Sąjūdžio Panevėžio skyriaus narių, Sąjūdžio Panevėžio miesto tarybos pirmininkas. Pasižymėjo precizišku ir ramiu mąstymu, juridiškai tiksliomis formuluotėmis. 1988 metų spalio 22-23 dienomis dalyvavo Sąjūdžio Steigiamajame suvažiavime. Vėliau išrinktas į Lietuvos Sąjūdžio SeimąBiografija Seimo svetainėje .
Buvo 1990 m. išrinktas LR Aukščiausiosios Tarybos deputatu; Nepriklausomybės Akto signataras. 1992 m. išrinktas LR Seimo nariu, Valstybės ir teisės komiteto narysPretendentai į kandidatus į Lietuvos Respublikos Konstitucinio Teismo teisėjus.

Jam vėliau suteiktas profesoriaus pedagoginis vardas. Egidijus Jarašiūnas – MRU Teisės fakulteto dekanas, prieš tai buvo Konstitucinės teisės katedros vedėjas. Mokslinių interesų sritys – lyginamoji teisėtyra, konstitucionalizmas. Publikavo per 30 mokslinių straipsnių, dalyvavo tarptautinėse konferencijose ir skaitė pranešimusMRU TF informacija .

Nuo 2010 m. spalio 6 d. iki 2012 m. spalio 6 d. ES Teisingumo Teismo teisėjasValstybių narių vyriausybių atstovų sprendimas dėl Teisingumo Teismo teisėjo skyrimoSeimas pritarė E.Jarašiūno kandidatūrai į ES Teisingumo teismo teisėjus .

Vedęs. Žmona Lidija dirba Panevėžio respublikinėje ligoninėje. Turi sūnų ir dukterį.

 Publikacijos 

 Monografija Valstybės valdžios institucijų santykiai ir Konstitucinis Teismas (2003);
 Monografija Konstitucingumas ir pilietinė visuomenė (2002), bendraautoris;
 Studija Constitutional Justice in Lithuania (2003), bendraautoris;
 Vadovėlis Lietuvos konstitucinė teisė (I leidimas 2001 m., II leidimas 2002), bendraautoris.

 Šaltiniai 

Kategorija:ES Teisingumo Teismo teisėjai
Kategorija:Kovo 11 akto signatarai
Kategorija:LR Konstitucinio Teismo teisėjai
Kategorija:Lietuvos konstitucionalistai
Kategorija:MRU Teisės fakulteto dekanai
Kategorija:Tarptautiniai teisėjai iš Lietuvos